
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 7129/Ζ2/716 (1) 

Σύσταση θέσεων της ΕΡΤ-ΑΕ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις: 

1. Του Ν.Δ. 216/74 «περί συστάσεως Υπουργείου Προεδρίας Κυ- 
βερνήσεως». 

2. Του Π.Δ. 381/77 «περί οργανισμού της παρά τω Υπουργείω 
Προεδρίας Κυβερνήσεως Γ.Γ.Τ.Π». 

3. Του άρθρου 19 παρ. 5 του Ν. 1730/87 «περί ιδρύσεως της υπό 
την επωνυμία Ελληνική Ραδιοφωνία - Τηλεόραση, Ανώνυμη Εταιρεία 
(ΕΡΤ-ΑΕ)». 

4. Την Υ.595/29.6.88 απόφαση του Πρωθυπουργού «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης 
Δημήτρη Μαρούδα». 

5. Τις αποφάσεις του Δ. Συμβουλίου της ΕΡΤ-ΑΕ αριθμ. 1) 26/ 
29.5.88, 2) 43/3.11.88 και 3) 50/29.12.88. 

6. Τις εξαιρετικές υπηρεσιακές ανάγκες σε προσωπικό της ΕΡΤ-ΑΕ, 
αποφασίζουμε: 

Τη σύσταση 220 θέσεων τακτικού προσωπικού και 35 θέσεων δημο¬ 
σιογράφων στην ΕΡΤ-ΑΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΗΣ ΜΑΡΟΥΔΑΣ 

-♦- 

Αριθ. 13474 (2) 

Πρόσληψη προσωπικού στο Νομαρχιακό Ταμείο Πρέβεζας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 59 του Κωδικοποιητικού Διατάγματος 
410/1988 (ΦΕΚ 191/Α/30.8.88). 

2. Την 545/21.9.88 εγκριτική πράξη του Υπουργού Προεδρίας της 
Κυβέρνησης. 

3. Την απόφασή μας 58866/4311/7.10.88 για την πρόσληψη στο 
Νομαρχιακό Ταμείο Πρέβεζας δύο χειριστών μηχανημάτων με σχέση 
εργασίας ιδιωτικού δικαίου ορισμένου χρόνου, για την κάλυψη απρόβλε¬ 
πτων και επειγουσών αναγκών και για χρονικό διάστημα οκτώ (8) μη- 

νών, ήτοι από. 24.10.1988 μέχρι 24.6.1989. 

4. Το αριθ. 41/24.2.1989 έγγραφο του Νομαρχιακού Ταμείου 
Πρέβεζας για την πρόσληψη του προαναφερόμενου προσωπικού από 
1.3.1989 μέχρι 30.11.1989. 

5. Την απόφαση 6910/20.1.88 του Υπουργείου Εσωτερικών για 
τη μεταβίβαση εξουσίας υπογραφής «Με Εντολή Υπουργού» (ΦΕΚ 41/ 
Β/2.2.1988), αποφασίζουμε: 

Τροποποιούμε την απόφασή μας 58866/4311/7.10.1988 και ορί¬ 
ζουμε το χρονικό διάστημα της πρόσληψης των δύο χειριστών μηχανη¬ 
μάτων στο Νομαρχιακό Ταμείο Πρέβεζας για κάλυψη απρόβλεπτων 
και επειγουσών αναγκών από 1.3.1989 μέχρι 30.11.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαρτίου 1989 

Με εντολή Υπουργού 

Ο Γεν. Γραμματέας 

ΓΙΑΝΝΗΣ ΜΠΕΛΤΣΙΟΣ 

-φ- 

Αριθ. 142 (3) 

Συγκρότηση Συμβουλίου Τιμής Χρηματιστηρίου Αξιών Αθηνών, 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». . 

2. Τις διατάξεις του άρθρου 9 παρ. 2 εδαφ. Ε του Ν. 3632/1928 
όπως τροποποιήθηκαν με τις διατάξεις του άρθρου 4 του Ν.Δ. 3078/ 
1954 «περί τροποποιήσεως και συμπληρώσεως των περί Χρηματιστη¬ 
ρίων Αξιών Αθηνών διατάξεων». 

3. Τις διατάξεις του άρθρου 2 του Ν. 1232/1982 «περί διατάξεων 
αφορωσών τους δημόσιους υπαλλήλους - Σύτμηση - Ιεραρχίας κ.λπ.». 

4. Τις διατάξεις του Ν. 1586/1984 «περί βαθμολογικής διάρθρω¬ 
σης των θέσεων του Δημοσίου κ.λπ.». 

5. Τις διατάξεις του Ν. 1806/1988 «περί τροποποιήσεως της νομο¬ 
θεσίας για τα Χρηματιστήρια Αξιών και άλλες διατάξεις». 

6. Το με αριθμό 357/13.2.89 έγγραφο του Χρηματιστηρίου Αξιών 
Αθηνών σχετικά με την υπόδειξη μελών του στη συγκρότηση του Συμ¬ 
βουλίου Τιμής, αποφασίζουμε: 

Ορίζουμε μέλη του Συμβουλίου Τιμής του Χρηματιστηρίου Αξιών 
Αθηνών με θητεία που λήγει 31 Δεκεμβρίου 1989 τους κατωτέρω: 

1. Μουτσόπουλο Γεώργιο, Γενικό Γραμματέα του Υπουργείου Εθνι¬ 
κής Οικονομίας με αναπληρωτή τον Χαλκιάδη Αθανάσιο, Διευθυντή 
του Υπουργείου Εθνικής Οικονομίας με βαθμό Α'. 

2. Βλασσόπουλο Νικόλαο, Διευθυντή της Διεύθυνσης Εποπτείας των 
Χρηματιστηρίων Αξιών του Υπουργείου Εθνικής Οικονομίας με ανα¬ 
πληρωτή τον Μπατάγια Παναγιώτη με βαθμό Α'. 

3. Νιάρχο Νικήτα, Πρόεδρο του Διοικητικού Συμβουλίου του Χρη¬ 
ματιστηρίου Αξιών Αθηνών με αναπληρωτή τον Περβανά Γεώργιο 
Αντιπρόεδρο του Χρηματιστηρίου Αξιών Αθηνών. 

4. Παντελάκη Ιωάννη, Χρηματιστή εν ενεργεία, με αναπληρωτή τον 
Κατσούλη Γεώργιο Χρηματιστή εν ενεργεία. 

5. Κοκορίνο Διονύσιο, συνταξιούχο Χρηματιστή, με αναπληρωτή τον 
Κομνηνό Ευστάθιο συνταξιούχο Χρηματιστή. 

Γραμματέα του Συμβουλίου Τιμής, ορίζουμε τον Χρίστο Ξυγκάκη 
Διευθυντή Οικονομικού του Χρηματιστηρίου Αξιών Αθηνών, με ανα¬ 
πληρωτή τον Γεώργιο Κυδωνάκη Διευθυντή Διοικητικού του Χρηματι¬ 
στηρίου Αξιών Αθηνών. 

Του Συμβουλίου Τιμής προεδρεύει ο Γενικός Γραμματέας του Υπουρ¬ 
γείου Εθνικής Οικονομίας ή ο ως άνω αναπληρωτής του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1989 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 


Αριθ. Α/6531 (4) 

Ανασυγκρότηση του Διοικητικού Συμβουλίου του Κέντρου Διεθνούς και 
Ευρωπαϊκού Οικονομικού Δικαίου. 


Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 


Έχοντας υπόψη: 

1. Τις διατάξεις: 

α. του άρθρου 3 του Ν. 717/77 «περί ιδρύσεως Κέντρου Διεθνούς 
και Ευρωπαϊκού Οικονομικού Δικαιού», 

β. του άρθρου 10 του Ν. 1232/82 «επαναφορά σε ισχύ τροποποίηση 
και συμπλήρωση των διατάξεων του Ν.Δ. 4352/64 και άλλες διατά¬ 
ξεις σε συνδυασμό με το άρθρο 11 του 1256/82. 

2. Την αρ:θ. Α/4219/16.2.89 απόφαση Διορισμού Δ/ντού του 
ΚΔΕΟΔ «σε συνδυασμό με την Α/26857/2.12.88 απόφαση «διορι¬ 
σμού Γραμματέα» του κέντρου. 

3. Το αριθ. Πρωτ. 2999/1.3.1989 έγγραφο του Δ/ντήτου ΚΔΕΟΔ 
σε συνδυασμό με τις σχετικές προτάσεις του Εμπορικού και Βιομηχανι¬ 
κού Επιμελητηρίου Θεσ/νίκης και του Δικηγορικού Συλλόγου Θεσ/ 
νίκης, αποφασίζουμε: 

Ανασυγκροτούμε το Διοικητικό Συμβούλιο του Κέντρου Διεθνούς και 
Ευρωπαϊκού Οικονομικού Δικαίου και ορίζουμε τα μέλη του ως εξής: 

Πρόεδρος, ο καθηγητής του Νομικού και Οικονομικού Τμήματος του 
Παν/μίου θεσ/νίκης, Αργύρης Φατούρος, Δ/ντής του Κέντρου. 

Μέλη: Ο καθηγητής του τμήματος της Νομικής Σχολής του Παν/ 
μίου Θράκης, Κρατερός Ιωάννου, Γραμματέας του Κέντρου. 

Ο εκπρόσωπος του Εμπορικού και Βιομηχανικού Επιμελητηρίου 
Θεσ/νίκης Βασίλειος Δαδένης, με αναπληρωτή τον Μιχάλη Κασιμάτη. 

Ο εκπρόσωπος του Δικηγορικού Συλλόγου Θεσ/νίκης Αλκιβιάδης 
Παναγόπουλος με αναπληρωτή τον Γεώργιο Αηδονά. 

Η εκπρόσωπος του Υπουργείου Εθνικής Οικονομίας Ελένη Μπαρ- 
μπάτη δικηγόρος, με σχέση εργασίας ιδιωτικού δικαίου με αναπληρωτή 
Χριστόφορο Λειβαδά δικηγόρο, με σχέση εργασίας ιδιωτικού δικαίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 


♦ 


Αριθ. Φ54Α/851 (5) 

Αύξηση των συντάξεων των συνταξιούχων του Κλάδου Ανταποκριτών 
Ξένου Τύπου του ΤΑΙΣΥΤ. 


Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4 του άρθρου 1 του Ν.Δ. 4577/ 
66/ΦΕΚ 230Α. 

2. Τις διατάξεις του άρθρου 30 του Ν. 1027/80 (ΦΕΚ 49Α) όπως 
αντικαταστάθηκε με το άρθρο 7 του Ν. 1275/82 (ΦΕΚ 100Α) και συ¬ 
μπληρώθηκε με το άρθρο 43 του Ν. 1469/84 (ΦΕΚ 111Α). 

3. Τις διατάξεις των άρθρων 23 και 27 του Ν. 1558/85 (ΦΕΚ 
137Α) του άρθρου 5 του Π.Δ. 437/85 (ΦΕΚ 157Α) και του Π.Δ. 
105/88 (ΦΕΚ 46Α). 

4. Την 904/30.11.88 απόφαση του Πρωθυπουργού και του Υπουρ¬ 
γού Υγείας, Πρόνοιας και Κοινωνικών Ασφαλίσεων «Γενικές και ειδικές 
αρμοδιότητες Υφυπουργών Υγείας, Πρόνοιας και Κοινωνικών Ασφαλί¬ 
σεων» (ΦΕΚ 863Β). 

5. Την 9019/295/25.1.82 απόφαση του Υπουργού Οικονομικών 
που κυρώθηκε με το άρθρο 55 του Ν. 1249/82, την 8210/183/ 
23.1.87 κοινή απόφαση των Υπουργών Εθνικής Οικονομίας, Οικονο¬ 
μικών και Εργασίας, την 119595/3511/87 κοινή απόφαση των 
Υπουργών Εθνικής Οικονομίας και Οικονομικών και την 2001854/ 
110/0022/10.1.87 ομοία. 

6. Την Α. 19199/Δ. 955/9.9.88 απόφαση του Υπουργού Εθνικής 
Οικονομίας με την οποία καθορίστηκε το ποσοστό της ΑΤΑ Γ' τετραμή- 
νου 1988 και τις Α. 735/Δ16/10.1.89 και Α.734/Δ15/10.1.89 
αποφάσεις του Υπουργού Εθνικής Οικονομίας με τις οποίες καθορί- 

στηκε το διορθωτικό ποσοστό της ΑΤΑ Γ' τετράμηνου 1988, καθώς και 
το ποσοστό της ΑΤΑ Α' τετράμηνου 1989 αντίστοιχα και 

7. Την γνώμη του Διοικητικού Συμβουλίου του Ταμείου Ασφάλισης 
Ιδιοκτητών Συντακτών και Υπαλλήλων Τύπου που διατυπώθηκε στην 
7η/14.2.89 συνεδρίασή του, αποφασίζουμε: 

1. Οι συντάξεις που καταβάλλει ο Κλάδος Ανταποκριτών Ξένου Τύ¬ 
που του Ταμείου Ασφάλισης Ιδιοκτητών, Συντακτών και Υπαλλήλων 
Τύπου, αυξάνονται: 

α) από 1.9.88 κατά ποσοστό 6,5% ίσο με το ποσοστό της ΑΤΑ Γ' 
τετραμήνου 1988. 

β) από 1.1.89 κατά ποσοστό 1,4% ίσο με το διορθωτικό ποσοστό 
της ΑΤΑ Γ' τετραμήνου 1988 και 

γ) από 1.1.89 κατά ποσοστό 4% ίσο με το ποσοστό της ΑΤΑ Α' τε¬ 
τραμήνου 1989. 

2. Οι αυξήσεις αυτές χορηγούνται με τους όρους και τις προϋποθέσεις 
των παραπάνω με αριθμό 5 και 6 σχετικών αποφάσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΦΥΠΟΥΡΓΟΣ 


Ν. ΡΙΖΟΓΙΑΝΝΗΣ 
--♦- 

Αριθ. Φ.27/818 , (6) 

Αύξηση των συντάξεων των συνταξιούχων του Ταμείου Ασφάλισης τυ¬ 
πογράφων και Μισθωτών Γραφικών Τεχνών. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 (ΦΕΚ 
230 Α'). 

2. Τις διατάξεις των άρθρων 23 και 27 του Ν. 1558/1985 (ΦΕΚ 
137Α'), του άρθρου 5 του Π.Δ. 437/85 (ΦΕΚ 157Α’) και του Π.Δ. 
105/88 (ΦΕΚ 46Α'). 

3. Την 904/30.11.88 (ΦΕΚ 863Β') απόφαση του Πρωθυπουργού 
και του Υπουργού Υγείας, Πρόνοιας και Κοιν. Ασφαλίσεων «Γενικές και 
Ειδικές αρμοδιότητες των Υφυπουργών Υγείας, Πρόνοιας και Κοιν. 
Ασφαλίσεων». 

4. Την 9019/295/25.1.82 απόφαση του Υπουργού Οικονομικών 
που κυρώθηκε με το άρθρο 55 του Ν. 1249/82, την 8210/183/ 
23.1.87 κοινή απόφαση των Υπουργών Εθνικής Οικονομίας, Οικονο¬ 
μικών και Εργασίας και την Α.Π. 2001854/110/ 0022/10.1.89 
κοινή απόφαση των Υπουργών Εθνικής Οικονομίας και Οικονομι¬ 
κών. 

5. Τις υπ’ αριθ. Α 735/Δ.16/10.1.89 και Α.734/Δ.15/10.1.89 
αποφάσεις του Υπουργού Εθνικής Οικονομίας με τις οποίες καθορί¬ 
σθηκε το διορθωτικό ποσοστό της ΑΤΑ Γ' τετραμήνου 1988 και το πο¬ 
σοστό της ΑΤΑ Α' τετραμήνου 1989 αντίστοιχα. 

6. Τη γνώμη του Δ.Σ. του Ταμείου Ασφάλισης Τυπογράφων και Μι¬ 
σθωτών Γραφικών Τεχνών που διατυπώθηκε κατά την 4408/ 
8.2.1989 συνεδρίασή του, αποφασίζουμε: 

1. Οι συντάξεις που καταβάλλει το Ταμείο Ασφάλισης Τυπογράφων 
και Μισθωτών Γραφικών Τεχνών, αυξάνονται από 1.1.1989 κατά πο¬ 
σοστό 5,4%. 

2. Οι αυξήσεις αυτές, χορηγούνται στους συνταξιούχους του Ταμείου 
που άσκησαν δικαίωμα συνταξιοδότησης μέχρι 31.12.1988 και δεν 
ακολουθούν τα κατώτατα όρια σύνταξης του ΙΚΑ, με τους όρους και τις 
προϋποθέσεις των παραπάνω με αριθμό 4 και 5 σχετικών αποφάσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 


Αριθ. Β1/227 (7) 

Αντιστοιχία οργανικών διοικητικών μονάδων της Ανωτάτης Γεωπονι- 
κής Σχολής Αθηνών και καθορισμός προϊσταμένων των μονάδων αυ¬ 
τών. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 9 παρ. 10 και 16 παρ. 8 του Ν. 1586/ 
1986 (ΦΕΚ 37 τ.Α'). 

2. Το έγγραφο 52/20.2.1987 της Ανωτάτης Γεωπονικής Σχολής 
Αθηνών, αποφασίζουμε: 

1. Μέχρι την έκδοση του Οργανισμού των διοικητικών υπηρεσιών 
της Ανωτάτης Γεωπονικής Σχολής Αθηνών η αντιστοιχία των υφιστα¬ 
μένων διοικητικών οργανικών μονάδων του ιδρύματος τούτου προς τις 
οργανικές μονάδες του άρθρου 9 παρ. 3 και 4 του Ν. 1586/1986 ορί¬ 
ζεται ως ακολούθως: 

α) Της Διοικητικής Υπηρεσίας (άρθρο 1 του Β.Δ. της 21.4.1945 
ΦΕΚ 106 τ. Α'), με διεύθυνση. 

β) Της Οικονομικής και Λογιστικής Υπηρεσίας (άρθρο 1 του Β.Δ. 
της 21.4.1945 ΦΕΚ 106 τ.Α’), με διεύθυνση. 

γ) Της Υπηρεσίας Κτημάτων (άρθρα 3 παρ. 6 της απόφασης Β1/ 
667/1984 ΦΕΚ 624 τ.Β’), με διεύθυνση. 

δ) Των γραφείων: αα) Διοίκησης ββ) Εκπαίδευσης και γγ) Διεκπε¬ 
ραίωσης και Αρχείου (άρθρο 3 του Β.Δ. 21.4.1945 ΦΕΚ 106 τ.Α’) με 
τμήμα. 

ε) των γραφείων: αα) Λογιστικού και ββ) Ταμείου (άρθρο 6 του Β.Δ. 
ταης 21.4.1945 ΦΕΚ 106 τ.Α’), με τμήμα. 

στ) Των γραμματειών των τμημάτων: αα) Γεωργικής Παραγωγής 
και ββ) Γεωργικής Ανάπτυξης (άρθρο 1 του Π.Δ. 164/1985 ΦΕΚ 57 
τ.Α'), με τμήμα. 

2. Προϊστάμενοι των οργανικών μονάδων της προηγουμένης παρα¬ 
γράφου ορίζονται ως ακολούθως: 

α) Της Διοικητικής Υπηρεσίας, και της Οικονομικής και Λογιστικής 
Υπηρεσίας, υπάλληλοι των κλάδων ΠΕ Διοικητικού - Οικονομικού ή 
ΤΕ Διοικητικού - Λογιστικού. 

β) Της Υπηρεσίας Κτημάτων, υπάλληλοι του κλάδου ΠΕ Γεωπονι¬ 
κού. 

γ) Των γραφείεων: αα) Διοίκησης, ββ) Εκπαίδευσης, γγ) Διεκπεραίω¬ 
σης και Αρχείου, δδ) Λογιστικού εε) Ταμείου και των γραμματειών των 
τμημάτων: αα) Γεωργικής Παραγωγής και ββ) Γεωργικής Ανάπτυ¬ 
ξης, υπάλληλοι των κλάδων ΠΕ Διοικητικού - Οικονομικού, ή ΤΕ Διοι¬ 
κητικού - Λογιστικού ΔΕ Διοικητικού - Λογιστικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΝΑΣΤΑΣΙΟΣ ΠΕΠΟΝΗΣ ΓΙΩΡΓΟΣ ΠΑΠΑΝΔΡΕΟΥ 
--♦- 

Αριθ. Β3/1274 (8) 

Συμπλήρωση της υπουργικής απόφασης «Έκδοση και διακίνηση των 
διδακτικών βιβλίων των ΑΕΙ καθώς και αντίστοιχες καταβολές». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 96/1969 περί δωρεάν διαθέσεως παρά του Κράτους 
στους φοιτητές και σπουδαστές των Ανωτάτων Εκπαιδευτικών Ιδρυμά¬ 
των των δια την διδασκαλίαν αναγκαιούντων συγγραμμάτων, που τρο¬ 
ποποιήθηκε και συμπληρώθηκε μεταγενέστερα από το Ν.Δ. 605/ 
1970. 

2. Τις διατάξεις των παραγράφων 2 και 3 του άρθρου 23 του Ν. 
1268/82 (ΦΕΚ 87/τ.Α') για τη δομή και λειτουργία των Ανωτάτων 
Εκπαιδευτικών Ιδρυμάτων. 

3. Τις διατάξεις της Φ. 141/Β3/1402/1984 (ΦΕΚ 159 τ.Β' της 
20.3.1984) υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι. καθώς και αντίστοιχες καταβολές που 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τροποποιήθηκε και συμπληρώθηκε με τις Β3/3581/ 2.5.1984 (ΦΕΚ 
270 τ.Β’), Β3/7341/ 17.8.84 (ΦΕΚ 618 τ.Β'), Β3/8582/ 
19.10.1984 (ΦΕΚ 767/30.10.1984), Β37952/25.9.1984 (ΦΕΚ 
713/5.10.1984), Φ. 141/Β3/8732/ 11.12.1984 (ΦΕΚ 900/84), 
Φ. 141/Β3/72/ 9.1.1985 (ΦΕΚ 12/85), Β3/503/ 1.2.85 (ΦΕΚ 
85/85), Β3/5632/ 17.10.1985 (ΦΕΚ 685/ 31.10.1985), Β3/ 
670/ 22.1.1986 (ΦΕΚ 74/1986), Β3/1764/ 28.3.1986 (ΦΕΚ 
202/86), Β3/3546/ 29.7.86 (ΦΕΚ 569/9.9.1986), Β3/6766/ 
9.12.1986 (ΦΕΚ 884/ 22.6.86), Β3/6767/ 9.12.1986 (ΦΕΚ 
884/86), Β3/1733/ 11.5.87 (ΦΕΚ 292/9.7.87) και Β3/2344/ 
1.7.87 (ΦΕΚ 350/6.7.87), 3838/ 22.10.87, 607/10.11.87, Β3/ 
454/5.2.88 (ΦΕΚ 92/19.2.88), Β3/2077/ 3.6.88 (ΦΕΚ 415/ 
21.6.88), Β3/3104/ 22.8.88) (ΦΕΚ 621/ 25.8.88) και Β3/3636/ 
7.11.88 (ΦΕΚ 846/ 17.11.88) αποφάσεις, αποφασίζουμε: 

Τροποποιούμε την αριθμ. "Β3/1402/84 (ΦΕΚ τ.Β' 20.3.84) 
υπουργική απόφαση όπως τροποποιήθηκε μεταγενέστερα και ισχύει σή¬ 
μερα ως ακολούθως: 

1. Το τέταρτο εδάφιο της περίπτωσης β' της παραγρ. 10 του άρθρου 
4 αντικαθίσταται ως ακολούθως: 

Για την ύλη των πανεπιστημιακών παραδόσεων που διανεμήθηκαν 
αντί διδακτικού βιβλίου ή βοηθήματος τα ακαδ. έτη 1987 - 1988 και 
1988 - 1989 εκ μέρους του διδάσκοντος, καταβάλλεται το ποσό των 
δραχμών 325 κατά σελίδα εφαρμοζομένων αντίστοιχα των όσων ισχύ¬ 
ουν στην παρ. 1 του άρθρου 11 της Β3/1402/84 υπουργικής απόφα¬ 
σης για τα διδακτικά βιβλία 

2. Στο τέλος του εδαφ. β’ της παραγρ. 10 του άρθρου 4 προστίθενται 
τα εξής: 

Διδακτικό βιβλίο ή βοήθημα τριετίας 1984 - 1987, 1985 - 1988 
ή διετίας 1986 - 1988, το οποίο αποφασίστηκε να διανεμηθεί το ακα¬ 
δημαϊκό έτος 1988-89 ως ανατύπωση δεν έχει ως προς την πληρωμή 
κόστους και χορήγηση χάρτου περιορισμό σελίδων με βάση τις ώρες δι¬ 
δασκαλίας, εφόσον το βιβλίο είχε διανεμηθεί τα παραπάνω ακαδημαϊκά 
έτη με πλεονάζουσες από τις βάσει ωρών διδασκαλίας σελίδες. 

3. Στο τέλος του εδαφ. α' της παραγρ. 10 του άρθρου 4 προστίθενται 
τα εξής: 

Αν τα υπόλοιπα αποθέματα της τριετίοες 1984 - 1987, της τριετίας 
1985 - 1988 και της διετίας 1986 - 1988 δεν είναι επαρκή για την 
κάλυψη των αναγκών του επί πλέον έτους (1988 - 1989) και ζητείται 
συμπληρωματική ανατύπωση για το ΑΕΙ ή και για άλλο τμήμα ή άλλο 
ΑΕΙ, τότε καταβάλλεται το κόστος ανατύπωσης προσαυξημένο κατά 
20% για εκδοτικό δικαίωμα και 15% για γενικά έξοδα. 

Το καταβαλλόμενο ποσοστό 10% επί του αρχικού τιμολογίου για 
την επί ένα επί πλέον έτος αποθήκευση και διανομή βιβλίων στοκ τρι- 
τίας είναι πρόσθετο σε σχέση με το εκδοτικό δικαίωμα και τα γενικά 
έξοδα που επιβαρύνουν το τιμολόγιο της συμπληρωματικής ανατύπω- 
σης. 

4. Στο τέλος της παραγρ. 4 του άρθρου 14 προστίθεται εδάφιο β' ως 
ακολούθως: 

Φοιτητές, οι οποίοι δεν πέρασαν μάθημα εξαμήνου, στο οποίο διανε¬ 
μήθηκε διδακτικό βιβλίο ή βοήθημα και εν συνεχεία εκδόθηκε νέο βιλ- 
βίο ή έκδοση βελτιωμένη ή άλλαξε ο διδάσκων, ο οποίος προτείνει άλλο 
βιβλίο δικό του ή τρίτου, δικαιούνται να λάβουν τη νέα έκδοση ή το νέο 
βιβλίο ή το βιλβίο του νέου διδάσκοντα το μάθημα ή αυτό που πρότεινε ο 
νέος διδάσκων, άσχετα αν σε προηγούμενο εξάμηνο για το ίδιο μάθημα 
τους είχε διανεμηθεί διδακτικό βιβλίο ή βοήθημα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 


Αριθ. ΥΠΠΟ/ΑΙΟΙΚ/ΑΙ/12301 (9) 

Μεταφορά οργανικής θέσης του κλάδου ΠΕΙ Δ/κού στην 2η Εφ, Βυζ/ 
νών Αρχ/των. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 53 και 84 του Π.Δ. 941/77 «περί Ορ¬ 
γανισμού του Υπουργείου Πολιτισμού». 

2. Τις αρ. 63253/13157/2.10.1981 (ΦΕΚ 622/Β/7.10.81, 
57309/11833/8.9.81 (ΦΕΚ 553/Β/15.9.81) και 59938/ 
12405/18.9.81 (ΦΕΚ 578/Β/22.9.81) Υπουργικές αποφάσεις με 
τις οποίες συστάθηκαν αυτοδίκαια οργανικές θέσεις σύμφωνα με το άρ¬ 
θρο 4 του Ν. 1189/81 «περί τακτοποιήσεως υπαλλήλων του Υπ. Πολι¬ 
τισμού». 

3. Την αρ. 19632/26.3.1982 (ΦΕΚ 155/Β/8.4.1982) απόφαση 
του Υπουργείου Πολιτισμού με την οποία συμπληρώθηκαν αποφάσεις 
σύστασης οργανικών θέσεων στο Υπουργείο Πολιτισμού. 

4. Την αρ. 1746/11.1.1985 (ΦΕΚ 29/Β/18.1.1985) υπουργική 
απόφαση με την οποία μεταφέρθηκαν οργανικές θέσεις του Κλάδου ΑΤΙ 
Διοικητικού του ΥΠΠΕ στις Περιφερειακές Υπηρεσίες αυτού και κατα- 
νεμήθηκαν μεταξύ αυτών, αποφασίζουμε: 

Μεταφέρουμε μία (1) οργανική θέση του κλάδου ΠΕΙ Διοικητικού 
του Υπουργείου Πολιτισμού από την ΙΑ' Εφορεία Προϊστορικών και 
Κλασσικών Αρχ/των (Χαλκίδα) στη 2η Εφορεία Βυζαντινών Αρχ/των 
(Αθήνα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

Η ΥΠΟΥΡΓΟΣ 

Α.-Μ. (ΜΕΛΙΝΑ) ΜΕΡΚΟΥΡΗ 

-♦- 

Αριθ. ΥΠΠΟ/ΔΙΟΙΚ/Α1/12.302 (10) 

Μεταφορά οργανικής θέσης του Κλάδου ΔΕΙ Διοικητικού στη Β' Εφο¬ 
ρεία Προϊστ. και Κλασ. Αρχ/των. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 65 και 84 του Π.Δ. 941/77 «Περί Ορ¬ 
γανισμού του Υπουργείου Πολιτισμού». 

2. Τις αριθμ. 57309/11833/8.9.81 59938/12405/18.9.81 και 
63253/18157/2.10.81 αποφάσεις του Υπουργείου Πολιτισμού με τις 
οποίες συστάθηκαν αυτοδίκαια οργανικές θέσεις σύμφωνα με το άρθρο 4 
του Ν. 1189/81 «περί τακτοποιήσεως υπαλλήλων του Υπουργείου Πο¬ 
λιτισμού». 

3. Την αριθμ. 19632/26.3.82 (ΦΕΚ 155/Β/8.4.82) απόφαση 
του Υπουργείου Πολιτισμού με την οποία συμπληρώθηκαν αποφάσεις 
σύστασης οργανικών θέσεων στο Υπουργείο Πολιτισμού. 

4. Την αριθμ. 51918/8833/21.8.79 υπουργική απόφαση (ΦΕΚ 
795/Β/14.9.79) με την οποία κατανεμήθηκαν οι οργανικές θέσεις των 
Κλάδων ΜΕ1 Διοικητικού και ΜΕ2 Δακτυλογράφων του Υπουργείου 
Πολιτισμού και Επιστημών. 

5. Τις ανάγκες της Υπηρεσίας αποφασίζουμε: 

Μεταφέρουμε μία (1) οργανική θέση του Κλάδου ΔΕΙ Διοικητικού 
του Υπουργείου Πολιτισμού από την 4η Εφορεία Νεωτέρων Μνημείων 
(Θεσ/νίκη) στη Β' Εφορεία Προϊστορικών και Κλασσικών Αρχ/των 
(Αθήνα) του ίδιου Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα 23 Μαρτίου 1989 

Η ΥΠΟΥΡΓΟΣ 

Α. Μ. ΜΕΛΙΝΑ ΜΕΡΚΟΥΡΗ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Γ2/13268/22 74 (11) 

Καθορισμός κομίστρων για τις διενεργούμενες με Φ.Δ.Χ. οχήματα εθνι¬ 
κές οδικές εμπορευματικές μεταφορές. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΜΠΟΡΙΟΥ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 6 του Ν. 383/76 «περί διενεργείας 
εμπορευματικών μεταφορών δια φορτηγών αυτοκινήτων Δημοσίας 
Χρήσεως και άλλων τινών διατάξεων». 

2. Την απόφαση της Επιτροπής Τιμών και Εισοδημάτων με αριθ. 
1067/Α, αποφασίζουμε: 

1. Καθορίζουμε ως εξής τα κόμιστρα των διενεργουμένων με Φ.Δ.Χ. 
οχήματα εθνικών οδών εμπορευματικών μεταφορών: 

1.1. Περιπτωσιακή Μεταφορά: 

Πάγιο: 190 δρχ. ανά τόννο. 

Κατώτατο Όριο: 4,60 δρχ. ανά τοννοχιλιόμετρο. 

Ανώτατο Όριο: 5,40 δρχ. ανά τοννοχιλιόμετρο. 

Σε περίπτωση εξασφάλισης από τον ίδιο φορτωτή έμφορτης επιστρο¬ 
φής: 

Πάγιο: 190δρχ. ανά τόννο. 

Κατώτατο Όριο: 4,10 δρχ. ανά τοννοχιλιόμετρο. 

Ανώτατο Όριο: 4,70 δρχ. ανά τοννοχιλιόμετρο. 

Τα όρια 4,10 και 4,70 ισχύουν και στις δύο διαδρομές (πάει - έλα). 

1.1.2. Για διαδρομές μέχρι και 50 χιλιόμετρα με ανατρεπόμενα οχή¬ 
ματα: 

Πάγιο: 190 δρχ. ανά τόννο. 

Κατώτατο Όριο: 4,60 δρχ. ανά τοννοχιλιόμετρο. 

Ανώτατο Όριο: 5,40 δρχ. ανά τοννοχιλιόμετρο. 

Σε περίπτωση εξασφάλισης από τον ίδιο φορτωτή έμφορτης επιστρο¬ 
φήν 

Πάγιο: 190 δρχ. ανά τόννο.. 

Κατώτατο Όριο: 4,10 δρχ. ανά τοννοχιλιόμετρο. 

Ανώτατο Όριο: 4,70 δρχ. ανά τοννοχιλιόμετρο. 

Τα όρια 4,10 και 4,70 ισχύουν και στις δύο διαδρομές (πάει - έλα). 

1.1.3. Για διαδρομές πάνω από 50 χιλιόμετρα: 

Πάγιο: 200 δρχ. ανά τόννο. 

Κατώτατο Όριο: 4,60 δρχ. ανά τοννοχιλιόμετρο. 

Ανώτατο Όριο: 5,40 δρχ. ανά τοννοχιλιόμετρο. 

Σε περίπτωση εξασφάλισης από τον ίδιο φορτωτή έμφορτης επιστρο¬ 
φής: 

Πάγιο: 200 δρχ. ανά τόννο. 

Κατώτατο Όριο: 4,10 δρχ. ανά τοννοχιλιόμετρο. 

Ανώτατο Όριο: 4,70 δρχ. ανά τοννοχιλιόμετρο. 

Τα όρια 4,10 και 4,70 ισχύουν και στις δύο διαδρομές (πάει - έλα). 

1.2. Χρονοναύλωση βάσει ειδικής σύμβασης μίσθωσης του οχήμα¬ 
τος ή σύμβασης έργου για τη μεταφορά με κόμιστρο διάρκειας τριών (3) 
μηνών τουλάχιστον: 

1.2.1. Για διαδρομές πάνω από 50 χιλιόμετρα: 

α) Για οχήματα κοινού φορτίου: 

Πάγιο: 200 δρχ. ανά τόννο. 

Κατώτατο Όριο: 4,10 δρχ. ανά τοννοχιλιόμετρο. 

Ανώτατο Όριο: Ελεύθερο. 

β) Για οχήματα σιλοφόρα μεταφοράς γενικά χύμα τσιμέντου ζάχα¬ 
ρης, αλεύρου και λοιπών συναφών προϊόντων. 

βΐ) Σιλοφόρα οχήματα όπου ελκυστήρας ή ρυμουλκό και επικαθή- 
μενο ή ρυμουλκούμενο «ΣΙΛΟ» ανήκουν κατά πλήρη κυριότητα στον με¬ 
ταφορέα. 

Πάγιο: 190 δρχ. ανά τόννο. 

Κατώτατο Όριο: 5,60 δρχ. ανά τοννοχιλιόμετρο. 

Ανώτατο Όριο: Ελεύθερο. 

β2) Σιλοφόρα οχήματα με χρησιδάνειο «ΣΙΛΟ», όπου τα έξοδα του 
«ΣΙΛΟ» βαρύνουν τον μεταφορέα. 

Πάγιό: 190 δρχ. ανά τόννο. 

Κατώτατο Όριο: 5,50 δρχ. ανά τοννοχιλιόμετρο. 

Ανώτατο Όριο: Ελεύθερο. 

β3) Σιλοφόρα οχήματα με χρησιδάνειο «ΣΙΛΟ», όπου τα έξοδα του 


«ΣΙΛΟ» βαρύνουν αυτόν που έχει την κυριότητα του. 

Πάγιο: 190 δρχ. ανά τόννο. 

Κατώτατο Όριο: 5,30 δρχ. ανά τοννοχιλιόμετρο. 

Ανώτατο Όριο: Ελεύθερο. 

β4) Εκφόρτωση: 10 δρχ. ανά τόννο, όταν αυτή γίνεται με τα μέσα 
που διαθέτει το όχημα. 

1.2.2. Για διαδρομές, γενικά, μέχρι και 50 χιλιόμετρα: 

Πάγιο: 190 δρχ. ανά τόννο. 

Αποζημίωση ανά τοννοχιλιόμετρο: Με συμφωνία φορτωτή και μετα¬ 
φορέα. 

1.2.3. Για διαδρομές μέχρι και τριάντα (30) χιλιομέτρων, προς με¬ 
ταφορά, με ανατρεπόμενα οχήματα, πάσης φύσεως γαιών, βράχων, 
ορυκτών και λατομικών υλικών, προς εξυπηρέτηση εργοταξίων κατα¬ 
σκευής τεχνικών έργων, ή γενικά βιομηχανιών ή βιοτεχνιών, καθώς 
και μεταφοράς ετοίμου σκυροδέματος με ειδικοποιημένα αυτοκίνητα 
για την ίδια απόσταση: 

α) Πρώτο 8ωρο απασχόλησης του αυτοκινήτου ανά 24ωρο: 

Με ημερήσιο μίσθωμα 27.600 δρχ. ανά αυτοκίνητο. 

β) Δεύτερο ή και τρίτο 8ωρο απασχόλησης του αυτοκινήτου ανά 
24ωρο: . 

Με ημερήσιο μίσθωμα 23.300 δρχ. ανά αυτοκίνητο. Και στις δύο 
παραπάνω περιπτώσεις το συνολικά μεταφερόμενο ανά 8ωρο φορτίο, 
καθορίζεται με συμφωνία φορτωτή και μεταφορέα. 

Στη σύμβαση που υπογράφεται αναφέρεται η τιμή (σε δραχμές) για 
κάθε μεταφερόμενο τόννο, η οποία προκύπτει από τη διαίρεση των 
27.600 ή 23.300 δρχ. δια του συνολικά μεταφερόμενου, ανά δώρου 
φορτίου που συμφωνήθηκε. 

Σε περίπτωση που ο μεταφορέας μεταφέρει μικρότερη ή μεγαλύτερη 
ποσότητα από την συμφωνηθείσα γίνεται ανάλογη περικοπή ή αύξηση 
του ημερήσιου μισθώματος. 

1.2.4. Για οχήματα σιλοφόρα μεταφοράς τσιμέντου χύμα, από το ερ¬ 
γοστάσιο παραγωγής σε αποθήκες της ίδιας βιομηχανίας ή μεταξύ απο¬ 
θηκών της ίδιας βιομηχανίας και για διαδρομές μέχρι και 20 χιλιομέ¬ 
τρων: 

Πάγιο: 145 δρχ. ανά τόννο. 

Αποζημίωση ανά τοννοχιλιόμετρο: Με συμφωνία φορτωτή και μετα- 
φορέα. 

1.2.5. Για μεταφορές, γενικά υλών ή αγαθών, που μεταφέρονται 
στην κατανάλωση συσκευασμένα και των οποίων τα υλικά συσκευασίας 
(κενά) επιστρέφονται από την κατανάλωση στο χώρο παραγωγής για 
επαναπλήρωση ή επανασυσκευασία,' όπως μπύρα, ποτά, αναψυκτικά 
κ.λπ. σε φιάλες κιβώτια ή φρούτα κ.λπ. σε τελάρα: 

Από παραγωγή προς κατανάλωση: 

Ισχύουν τα κατά περίπτωση κόμιστρα. 

Από κατανάλωση προς παραγωγή (κενά κιβώτια ή κενά τελάρα): 

Ισχύουν τα κατά περίπτωση κόμιστρα, υπολογιζόμενα όμως στο 
40% του ωφέλιμου φορτίου του οχήματος, εφόσον εξαντληθεί ο μέγι¬ 
στος επιτρεπόμενος όγκος φόρτωοης: 

1.3. Μεταφορές εμπορευματοκιβωτίων (ΓΟΝΤΑΙΝΕΚ8): 

1.3.1. Μεταφορά παρτίδας κενών εμπορευματοκιβωτίων (00- 
ΝΤΑΙΝΕΚ5): 

Με συμφωνία φορτωτή και μεταφορέα. 

1.3.2. Μεταφορά ενός ΓΟΝΤΑΙΝΕΚδ των 20 ή 40 ποδών ή δύο 
ΟΟΝΤΑΙΝΕΚδ των 20 ποδών (εφόσον το μικτό βάρος του αυτοκινήτου 
το επιτρέπει), από λιμάνι σε παραγωγική μονάδα για γέμισμα ή άδεια- 
σμα και επιστροφή του αυτοκινήτου με τα ΟΟΝΤΑΙΝΕΚ8 γεμάτα ή 
άδεια: 


Απόσταση 

Κατώτατο όριο 
(δρχ./πάει-έλα) 

Ανώτατο όριο 
(δρχ./πάει-έλα) 

Μέχρι 10 χλμ. 

15.800 

21.100 

Μέχρι 20 χλμ. 

16.600 

21.800 

Μέχρι 30 χλμ. 

17.400 

22.600 

Μέχρι 40 χλμ. 

18.000 

23.400 

Μέχρι 50 χλμ., 

18.800 

24.000 

Μέχρι 75 χλμ. 

20.000 

25.400 

Μέχρι 100 χλμ. 22.400 27.200 

Μέχρι 150 χλμ. 24.600 30.000 


Πάνω από 150 χλμ. 82 δρχ./χλμ. 119 δρχ./χλμ. 

2. Τα κόμιστρα (πάγιο και όρια), όπως καθορίσθηκαν στην παρα¬ 
πάνω παράγραφο 1, δεν εφαρμόζονται στις εξής περιπτώσεις: 

α) Σε Φ.Δ.Χ. αυτοκίνητα ωφέλιμου φορτίου μέχρι και 3.500 χιλιο- 
γράμμων. 

β) Στην εφαρμογή διαφόρων σχεδίων ατιμετώπισης εκτάκτων ανα¬ 
γκών (πλημμύρες, σεισμοί κ.λπ.) του Υπουργείου Υγείας, Πρόνοιας και 
Κοινωνικών Ασφαλίσεων. 

γ) Για μεταφορές του Υπουργείου Εθνικής Άμυνας όταν πρόκειται 
για εκρηκτικά και πυρομαχικά του ΥΕΘΑ. 

3. Τα καθοριζόμενα ποσά των 190, 200 και 145 δρχ. ανά τόννο του 
παγίου καταβάλλονται ως έχουν και δεν είναι διαπραγματεύσιμα. 

4. Η παρούσα απόφαση έχει εφαρμογή μόνο για το οδικό τμήμα της 
διαδρομής. Για το τμήμα της διαδρομής, που το όχημα μεταφέρεται με 
πλοίο, το κόμιστρο καθορίζεται με συμφωνία φορτωτή και μεταφορέα. 

5. Τα κόμιστρα, όπως καθορίζονται στο σύνολό τους, με την από¬ 
φαση αυτή, αφορούν ΑΜΙΓΩΣ τη μεταφορά και δεν περιλαμβάνονται σ’ 
αυτά έξοδα φόρτωσης, εκφόρτωσης, συσκευασίας, αποθήκευσης, περι¬ 
συλλογής, φύλαξης κ.λπ. 

Επίσης δεν αναφέρονται σε θέματα αποζημίωσης διαμεταφορέα, ή 
οποιονδήποτε άλλον παρεμβαίνει-στη μεταφορά. 

Αφορούν την αποζημίωση του μεταφορέα για τη μεταφορά και απο¬ 
δεικτικά στοιχεία είσπραξης είναι η φορτωτική του άρθρου 25 του 
Κ.Φ.Σ., την οποία εκδίδει ο συγκεκριμένος μεταφορέας, προκειμένου δε 
περί Συνεταιρισμού Ν. 602/15 ή Ν. 1667/86 και τα μέλη τους για το 
συγκεκριμένο όχημα και για τη συγκεκριμένη μεταφορά. 

6. Η παρέκκλιση από τα καθοριζόμενα στην παρ. 1 της απόφασης 
αυτής, κόμιστρα τιμωρείται, για μεν υπέρβαση των ανωτάτων ορίων 
και του παγίου, με τις διατάξεις του Αγορανομικού Κώδικα, για δε μεί¬ 
ωση των κατωτάτών ορίων και του παγίου, με τις διατάξεις περί αθέμι¬ 
του ανταγωνισμού, σε συνδυασμό με τις διατάξεις των άρθρων 385 και 
επομένων του Ποινικού Κώδικα, σύμφωνα με τις οποίες διώκεται και 
αυτός που καταβάλλει το μειωμένο κόμιστρο, δηλαδή φορτωτής και 
κάθε άλλο πρόσωπο που μεσολαβεί. 

7. Καταργούμε την κοινή απόφαση μας Γ2/17952/802/6.5.88 
και ορίζουμε όπως η παρούσα απόφαση ισχύσει από την ημερομηνία δη¬ 
μοσίευσής της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

Π. ΡΟΥΜΕΛΙΩΤΗ! Γ. ΠΑΠΑΝΤΩΝΙΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

I. ΧΑΡΑΛΑΜΠΟΥΣ 

Αριθ. ΑΕ 7476 * (12) 

Υπαγωγή του προσωπικού της Δημοτικής Βιβλιοθήκης Αγίας Παρα¬ 
σκευής στις διατάξεις του Ν. 1188/81. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με τη ΔΕ 7476/21.3.89 απόφαση του Νομάρχη Ανατολικής Αττι¬ 
κής που εκδάθηκε σύμφωνα με τις διατάξεις του άρθρου 3 του Ν. 
1188/81 και ύστερα από σύμφμωνη γνωμοδότηση του αρμοδίου υπη¬ 
ρεσιακού συμβουλίου, υπήχθη στις διατάξεις του Α' μέρους του Ν. 
1188/81 το προσωπικό της Δημοτικής Βιβλιοθήκης Αγίας Παρα¬ 
σκευής επειδή συντρέχουν οι νόμιμες προϋποθέσεις. 

Αγία Παρασκευή, 21 Μαρτίου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 


Αρίθ, 578 (13) 

Ένταξη παλαιών τελειόφοιτων Οικονομικού Τμήματος της ΑΣΟΕΕ 
Αθηνών στο εξαμηνιαίο πρόγραμμα. 

Ο ΠΡΥΤΑΝΗΣ ΤΗΣ ΑΝΩΤΑΤΗΣ ΣΧΟΛΗΣ 
ΟΙΚΟΝΟΜΙΚΩΝ ΚΑΙ ΕΜΠΟΡΙΚΩΝ ΕΠΙΣΤΗΜΩΝ ΑΘΗΝΩΝ 

Έχοντας υπόψη: 

α) Τις διατάξεις των άρθρων 24 και 25 του Ν. 1268/82 και 76 του 
Ν. 1566/85. 

β) Την απόφαση τής Γενικής Συνέλευσης του Τμήματος Οικονομι¬ 
κών Επιστημών της Σχολής (συνεδρίαση 23.6.88) που δημοσιεύθηκε 
στο ΦΕΚ 525 Β/27.7.88. 

γ) Την πρόταση της Γ ενικής Συνέλευσης του Τμήματος Οικονομικών 
Επιστημών της Σχολής (συνεδρίαση 13.10.88), αποφασίζουμε όπως: 

Για τους παλαιούς τελειόφοιτους σπουδαστές (μέχρι και του ακαδ. 
έτους 1985 - 1986) Τμήματος Οικονομικού, Ειδίκευσης Στατιστικής, 
Ειδίκευσης Οικονομικής Ανάλυσης και Μικτού δοθεί παράταση της λή- 
ψεως του πτυχίου τους βάσει των αντιστοιχιών για δύο ακόμα έτη, δη¬ 
λαδή για το 1988 - 1989 και 1989 - 1990. 

Μετά τη λήξη της τελευταίας εξεταστικής περιόδου, ακαδ. έτους 
1989-90, θα γίνει αμετάκλητα η πλήρη ένταξη στα εξάμηνα και η 
ανωτέρω κατηγορία τελειόφοιτων θα ακολουθήσει το πλήρες πρό¬ 
γραμμα εξαμήνων, που θα ισχύει για τους κανονικούς φοιτητές της 
Σχολής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1989 

Ο Πρύτανης 
ΑΝΔΡΕΑΣ ΚΙΝΤΗΣ 

ΑΓ0ΡΑΝ0 ΜΙΚΕΣ ΔΙΑ ΤΑΞΕΙΣ 

Αριθ. Α4-635 (14) 

ΑΓΟΡΑΝΘΜίΚΗ ΔΙΑΤΑΞΗ 15 

Τιμές των ειδών που πωλούνται από τα κυλικεία των εκπαιδευτη¬ 
ρίων. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα» όπως 
ισχύει. 

2. Το Π.Δ. 397/88 «Οργανισμός του Υπουργείου Εμπορίου» όπως 
ισχύει. 

3. Το Ν.Δ. 136/46 «Περί Αγορανομικού Κώδικος» όπως ισχύει. 

4. Την Α.Δ. 72/77 «Περί Κωδικοποιήσεως Αγορανομικών Διατά¬ 
ξεων, εκδοθεισών μέχρι 30.6.1977» όπως ισχύει. 

5. Το άρθρο 124α της Α.Δ. 72/77, όπως ισχύει. 

6. Τα υπομνήματα των ενδιαφερομένων σχετικά με αναπροσαρμογή 
των τιμών των ειδών, που πωλούνται από τα κυλικεία των εκπαιδευτη¬ 
ρίων. 

7. Την ανάγκη καθορισμού νέων τιμών πώλησης των ειδών που πω- 
λούνται από τα κυλικεία των εκπαιδευτηρίων, επειδή αυξήθηκαν οι τι¬ 
μές των βασικών υλών παρασκευής τους και τα λειτουργικά έξοδα των 
κατ/των αυτών, με σκοπό την προσφορά καλλίτερης ποιότητας στους 
μαθητές και σπουδαστές, αποφασίζουμε: 

Άρθρο 1. 

Το άρθρο 124α της Α.Δ. 72/77, όπως τούτο αντικαταστάθηκε με 
την Α.Δ. 42/88, αντικαθίσταται ως ακολούθως: 

1. Καθορίζονται οι τιμές προσφοράς των ειδών που προσφέρονται 
από κυλικεία, αναψυκτήρια και λοιπά κατ/τα, περίπτερα και πωλητές 
γενικά, που βρίσκονται μέσα σε Δημόσια και Ιδιωτικά εκπαιδευτήρια, 
οποιασδήποτε βαθμίδας. 

ΤΙΜΕΣ 


Μισθωμένα 

Παραχωρη- 

& καταταγ- 

μένα χωρίς 

,. μένα 

μίσθωμα & 

σε κατηγορία 

μη κατατα¬ 


γμένα σε 


κατηγορία 


καθώς 


περίπτερα 


& πωλητές 


γενικά 


α) Σάντουιτς με τυρί 

37 · 

35 

β) Τόστ με τυρί 

37 

35 

γ) Τυρόπιττα το κομμάτι 

40 

38 

δ) Μπουγάτσα το κομμάτι 

37 

35 

ε) Λουκουμάς με ζάχαρι το κομμάτι 

35 

33 

στ) Ψωμάκι πολυτελείας 

21 

19 

ε) Ψωμάκι πολυτελείας με τυρί 

32 

30 

η) Κουλούρι τύπου θεσ/νίκης με τυρί 

32 

30 

θ) Γλυκά ταψιού σε κλειστή και επώνυμη 



συσκευασία βάρους τουλάχιστον 80 γραμ. 

40 

38 


2. Το κουλούρι τύπου Θεσ/κης ακολουθεί τις νόμιμες λιανικές τιμές 
πώλησης του σύμφωνα με τα όσα αναφέρονται στο άρθρο 6 (παρ. 2) της 
παρούσας. 

3. Για τους προσφερόμενους από τα παραπάνω κατ/τα καφέδες που 
αναφέρονται στο άρθρο 122, της παρούσας ισχύουν οι τιμές καφενείων 
Γ' - Δ’ κατηγορίας, μειωμένες κατά 10% με εξαίρεση τα μισθωμένα 
αναψυκτήρια, κυλικεία και λοιπά κατ/τα των εκπαιδευτηρίων, τα οποία 
εφόσον είναι καταταγμένα σε κατηγορία, εφαρμόζουν για τους προσφε¬ 
ρόμενους από αυτά καφέδες τις τιμές που ισχύουν για την κατηγορία, 
που ανήκουν, μειωμένες κατά 10%. 

4. Στις τιμές που καθορίζονται ή διαμορφώνονται, σύμφωνα με τα 
παραπάνω, δεν περιλαμβάνονται οι νόμιμες επιβαρύνσεις (αμοιβή σερ¬ 
βιτόρου, φόρος προστιθέμενης αξίας κ.λπ.). 

5. Τα παραπάνω κατ/τα επιτρέπεται να κατέχουν και να διαθέτουν 
μόνο τα είδη που αναφέρονται στις παραγράφους 1 και 2 του παρόντος 


άρθρου, καφέδες, αναψυκτικά και τα παρακάτω είδη σε κλειστή και 
επώνυμη συσκευασία: Μπισκότα, κράκερς, γκοφρέτες, είδη σοκολατο- 
ποιΐας και σνάκς, τσίχλες, μαστίχες, καραμέλλες, ξηρούς καρπούς, πα¬ 
γωτά, γλυφυτζούρια, επί πλέον φρούτα και γάλα, με τις προϋποθέσεις 
που αναφέρονται στο άρθρο 42 του Υγιεινομικού Κανονισμού. 

Από τη ρύθμιση αυτή εξαιρούνται τα Δημόσια και Ιδιωτικά Εκπαι¬ 
δευτήρια, οποιασδήποτε μορφής, στα οποία παρέχεται στους εκπαιδευό¬ 
μενους στέγη ή μη, με τροφή (πρωινό, γεύμα, δείπνο) και προγραμματί¬ 
ζεται το είδος της τροφής. 

6. Όπου κατά την κρίση των υπευθύνων των εκπαιδευτηρίων αντε- 
δείκνυται η προσφορά αναψυκτικών ποτών και χυμών σε γυάλινες φιά¬ 
λες ή μεταλλικά κουτιά, για την προσωπική ασφάλεια των μαθητών και 
σπουδαστών, τα είδη αυτά προσφέρονται σε πλαστικά κύπελλα, το πε¬ 
ριεχόμενο των οποίων σε καμιά περίπτωση δεν θα είναι λιγότερο του πε¬ 
ριεχομένου της φιάλης ή του κουτιού, κατά περίπτωση, και αποσφραγί¬ 
ζονται ενώπιον του αγοραστή. 

7. Το παρόν άρθρο ισχύει στο Νομό Αττικής και στην πόλη της Θεσ¬ 
σαλονίκης και εξουσιοδοτούνται οι Νομάρχες των λοιπών περιφερειών 
να καθορίσουν αντίστοιχες τιμές οι οποίες δεν μπορεί να είναι ανώτερες 
εκείνων που καθορίζονται παραπάνω. 

Άρθρο 2. 

Με την έναρξη της ισχύος της διάταξης αυτής καταργούνται: α) οι 
παράγραφοι 5 και 6 του άρθρου 132 της Α.Δ. 72/77, όπως προστέθη¬ 
καν με το άρθρο 3 της Α.Δ. 19/80 και β) η Α.Δ. 42/88. 

' Άρθρο 3. 

1. Οι παραβάτες της διατάξης αυτής, που ισχύει από την επόμενη 
της ανακοίνωσής της στον ημερήσιο τύπο, διώκονται και τιμωρούνται 
σύμφωνα με τις διατάξεις του Αγορ/κού Κώδικα, που ισχύει. 

2. Οι παραπάνω ρυθμίσεις ισχύουν και για τις λοιπές περιφέρειες της 
Επικράτειας μέχρι της έκδοσης Αγορ/κών Διατάξεων τοπικής ισχύος, 
σύμφωνα με την παρεχόμενη εξουσιοδότηση, βάσει της παραγράφου 7 
του άρθρου 1 της παρούσας. 

3. Η διατάξη αυτή να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο Τύπο. 

Αθήνα, 21 Μαρτίου 1989 

Ο ΥΠΟΥΡΓΟΙ 

Γ. ΠΑΠΑΝΤΩΝΙΟΥ 

